**ИЗДАВАЊЕ ДОЗВОЛА СТРАНИМ ДРЖАВЉАНИМА**

Дозвола за управљање вучним возилом може бити издата само странцима који имају пријављен боравак на територији Републике Србије.

Поред доказа о пријави боравка, страни држављани морају да доставе доказе о:

* Стручној спреми (диплома средње школе);
* Уверење о положеном стручном испиту (уколико лице није завршило школу за занимање машиновође);
* Уверење о здравственој способности за управљање вучним возилом (лекарско уверење);
* Доказ о идентитету (копија пасоша или личне карте за странце).

**ДОКАЗ О СТРУЧНОЈ СПРЕМИ**

За држављане страних земаља са којима Република Србија има споразум о узајамном признавању средњошколиских диплома потребно је доставити оригинал превода дипломе који мора бити издат о стране овлашћеног преводиоца. Нострификација дипломе у овом случају није потребна.

За држављане страних земаља са којима Република Србија нема споразум о узајамном признавању средњошколских диплома потребно је доставити оригинал превода дипломе који мора бити издат о стране овлашћеног преводиоца. У овом случају, неопходно је извршити и нострификацију дипломе.

За дипломе издате у Црној Гори, Босни и Херцеговини и Хрватској превод није потребан.

Минималан ниво образовања које лице мора да поседује је навршених 9 разреда школе (трећи степен).

**ДОКАЗ О ПОЛОЖЕНОМ СТРУЧНОМ ИСПИТУ**

Када у дипломи страног држављанина стоји да је по занимању техничар вуче, машиновођа или неко друго занимање које одговара техничару вуче или машиновођи, доказ о положеном стручном испиту није потребан.

Дирекција за железнице признаје сва уверења која су стечена до 27.04.1992. на територији Савезне Федеративне Републике Југославије и уверења која су стечена до 05.06.2006. на територији Савезне Републике Југославије, односно заједнице Србије и Црне Горе.

У свим осталим случајевима је неопходно да, пре подношења захтева за издавање дозволе за управљање вучним возилом, страни држављанин положи стручни испит који може бити издат од стране послодавца или од стране центра за стручно оспособљавање (обзиром да центри стручног оспособљавања у Републици Србији још увек не постоје, ова обавеза лежи на послодавцима).

**УВЕРЕЊЕ О ЗДРАВСТВЕНОЈ СПОСОБНОСТИ (ЛЕКАРСКО УВЕРЕЊЕ)**

За стране држављане важе иста правила која се тичу издавања и важења уверења о здравственој способности машиновођа. Уверење о здравственој способности мора бити важеће и издато од стране званичне институције према важећем правилнику.

Доказ је могуће пружити достављањем оригинала, оверене копије или оригинала на увид.

**ДОКАЗ О ИДЕНТИТЕТУ**

Доказ од идентитету се пружа достављањем копије стране пасоша која садржи личне податке или копије личне карте за странце.